ผลงาน Q1/62  ของ TNP ประสบความสำเร็จอย่างไร
TNP หรือ บมจ. ธนพิริยะ ร้านค้าปลีกท้องถิ่นไทย จ.เชียงราย โชว์ผลงานโค้งแรกของปี 62 รายได้จากการขายและบริการโตกว่า 9% อยู่ที่ 461.59 ลบ. มีกำไรสุทธิ 15.92 ลบ. ด้านสองแม่ทัพใหญ่ “ธวัชชัย และ เภสัชกรหญิง อมร พุฒิพิริยะ”  แย้ม ปี 62 ขยายอาณาจักรค้าปลีกต่อเนื่องอีก 5 สาขา พร้อมบุกเชียงใหม่ครั้งแรก หนุนสิ้นปีนี้มีสาขารวมกัน 29 สาขา ดันรายได้ปี 62 โตต่อไม่ต่ำกว่า 10%ด้านกำไรขั้นต้นอยู่ที่ 63.61 ล้านบาท เพิ่มขึ้นจากปีก่อน 9% และมีอัตรากำไรขั้นต้นอยู่ที่ 13.80% กำไรสุทธิอยู่ที่ 15.92 ล้านบาท เพิ่มขึ้น 0.21 ล้านบาท คิดเป็นอัตราการเติบโตขึ้น 1.4% เมื่อเทียบกับงวดเดียวกันของปีก่อนอยู่ที่ 15.71 ล้านบาท และมีอัตรากำไรสุทธิอยู่ที่ 3.4%จุดเด่นของการเปิดสาขาใหม่ในปีนี้ ไม่จำกัดเพียงในจังหวัดเชียงราย และจังหวัดพะเยา หากแต่เป็นการเปิดสาขาใหม่ที่จังหวัดเชียงใหม่เป็นครั้งแรก หวังขยายความแข็งแกร่งของร้านค้าปลีกท้องถิ่นไทยให้เป็นที่รู้จักมากยิ่งขึ้นอีกทั้ง แผนการเพิ่มสินค้าใหม่เข้ามาจำหน่ายภายในร้าน ได้แก่ อาหารแช่แข็งพร้อมทาน ซึ่งได้รับการตอบรับจากผู้บริโภคเป็นอย่างดี มั่นใจ รายได้ทั้งปีเติบโตตามเป้าที่วางไว้ไม่ต่ำกว่า 10% จากปีก่อนอยู่ที่ 1,780 ล้านบาท